Cisalpino - Wikipedia

# Cisalpino

### vanuit Wikipedia, die vrye ensiklopedie.

Die Cisalpino

Die Cisalpino is 'n hoësnelheidstrein, wat die stede Stuttgart (Duitsland), Basel, Genève, Zürich (Switserland), Milaan, Venesië en Florence (Italië) met mekaar verbind. Die Italiaanse kantelbaktrein ETR 470, wat in die volksmond as "Pendolino" bekend staan, bied 'n gerieflike en snelle verbinding tussen Italië, Switserland en Duitsland.

Die Cisalpino ry op drie lyne, wat almal deur een of meer van die Switserse Alpe se groot spoorwegtonnels loop:

- Stuttgart - Zürich - (Gotthardtonnel) - Milaan - Florence (hierdie lyn word verkort tot die verbinding Stuttgart-Zürich)
- Basel - Bern - (Lötschbergtonnel) - Brig - (Simplontonnel) - Milaan
- Genève - Lausanne - Brig - (Simplontonnel) - Milaan - Venesië

Die binneruimte van die Cisalpino

Die trein het twee klasse (eersteklaspassasiers het selfs kragproppe ter beskikking) en beskik ook oor 'n eetwa.

Die Cisalpino word bestuur deur die Cisalpino AG, wat sy hoofkwartier in Bern het en 'n gemeenskaplike onderneming van die Switserse spoorwegmaatskappy SBB/CFF en die Italiaanse Trenitalia is. Die personeel op die treine is afkomstig van die Switserse SBB/CFF, Trenitalia en die Duitse spoorwegmaatskappy Deutsche Bahn. Die spyseniering aan boord word aangebied deur die Italiaanse maatskappy Cremonini S.p.A. in Rome.

Teen die begin van 2004 het SBB en Trenitalia 14 nuwe ETR 610-hoësnelheidstreine van die Franse vervaardiger Alstom bestel. Hierdie treine sal 'n reissnelheid van sowat 250 kilometer per uur bereik en met die opening van die Lötschberg-basistonnel Bern en Milaan met mekaar verbind. Tot by die aflewering van die nuwe treine opereer die Cisalpino AG gewone eerste- en tweedeklaswaens, wat in die nuwe silwergrys Cisalpino-kleur geverf word en tot by Nice en Livorno ry.

Ontsluit van "http://af.wikipedia.org../../../c/i/s/Cisalpino.html"

Kategorie: Spoorvervoer

##### Views

- Artikel
- Bespreking
- Huidige wysiging

##### Soek

##### Ander tale

- Česky
- Deutsch
- Italiano
- Nederlands
- 日本語
- Winaray
- 中文